1 मिनु नोले रागीमी मुर शुश दुम्मा बाक्त। मेकोपुकीमी शुश तमी थीमा बाक्त। 2 मिनु परमप्रभु आ तौपुकीमी मुर आन तमी आन कली तशा "दारशो बाक्नीम" दे मिम्तमे बाक्त। मिनु मेको आन दाते रे योव़शा चाक्ग्मे बाक्त। अय्युब १ः६; २पत्रुस २ः४; यहूदा ६ 3 मिनु परमप्रभु यावेमी "आं सोक्त मुर आन कली शुश बर्स बाक्चा मगेनुङ। मुर बेक्चा माल्नीम। आन ब्रोंइतीक सहे का २० बर्स ला दुम्ब" देंमाक्त।
9 नोआह आ तौ सां बाक्मा बाक्त। नोआह शुश रिम्शो मुर बाक्माक्त। मुर नेल्लेमी "ठीक पाइब दोस मताइब मुर बाक्ब" दे तुइक्तमे बाक्त। नोआह परमप्रभु नु गाक्बाक्माक्त। उत्पत्ती ५ः२२ 10 मिनु नोआह आ तौ सां आन नें शेम, हाम नु यफेथ बाक्मा बाक्त।
11 परमप्रभुमी मुर आन कली कोव़ङानु, नेल्ल मरिम्शो बाक्मा बाक्त। रागी नेल्ल हुश ख्राक्श पोक्तीकेमी ब्रीमाक्त। अर्को मरिम्शो पाइब यो बाक्मा बाक्त। 12 मिनु परमप्रभुमी रागीम बाक्ब मुर आन कली कोव़ङानु, शुश मरिम्शो बाक्मा बाक्त। मुर नेल्लेमी आन दला दाक्स पामे बाक्त। भजन संग्रह १४ः२-३ 13 मिनु परमप्रभुमी नोआह कली "गो मुर नेल्ल आन कली क्याम्नुङमी। मारदे हना मेको आन पर्बम रागी हुश ख्राक्श पोक्तीकेमी ब्रीत। मुर नु रागी नेल्ल आन कली क्याम्नुङ। आमोस ८ः२ 14 गे चहिं खिं खोदेंशो पा शी के ठेयब डोंगा का सेलो। मिनु आगामी कोठापुकी सेलो। ब्वाक्कु मओव़चा ङा पा आगा नु लाङगा अल्कत्राम सिल्दो" दे नोआह कली देंमाक्त।
